પુતીન જેવી કોઈ ચિંતા શી જિનપિંગને નથી. કેમ કે તેમને આજીવન પ્રમુખ બનાવી દેવાયા છે. સંસદ જેવી નેશનલ પિપલ્સ કોંગ્રેસમાં પણ ઠરાવ પસાર કરીને જિનપિંગ હવે સર્વસત્તાધીશ બની ગયા છે. બંને નેતાઓએ એક બીજાને અભિનંદન આપ્યાં અને સાથે મળીને કામ કરવાના કોલ આપ્યાં છે. જોકે એક જમાનાની મહાસત્તા રશિયાને અત્યારે ચીનની વધારે ગરજ છે. ચીન આર્થિક રીતે બહુ આગળ નીકળી ગયું છે. ક્રૂડ ઓઇલની આવક હોવા છતાં રશિયા ખોડંગાતું રહ્યું છે અને હાલના વર્ષોમાં શસ્ત્રો પાછળ અઢળક ખર્ચો કર્યો છે, પણ ચીનમાં દોડે છે તેવી બૂલેટ ટ્રેનો રશિયામાં દોડતી થઈ નથી.